**Laura Maria Beloff** on kansainvälisesti arvostettu suomalainen taiteilija, tutkija sekä Aalto-yliopiston taiteiden ja suunnittelun laitoksen professori sekä varadekaani. Hän oli myös Aalto-yliopiston kansainvälisen VICCA-koulutusohjelman johtaja vuosina 2020-2022. Beloffille myönnettiin Nuoren taiteen Suomi-palkinto 1994, ja hän sai Suomen valtion 5-vuotisen taiteilijastipendin vuonna 2007, sekä vuonna hänelle myönnettiin osana taiteellista ryhmää 2014 pohjoismaiden suurin taideraha Nordic Cultural Fundista.

Beloff on tullut tunnetuksi erilaisista biotieteellisten, teknologisten ja taiteellisten osa-alueiden risteyksiin sijoittuvista teoksista, jotka ovat olleet esimerkiksi puettavia esineitä, osallistavia installaatioita, ohjelmoituja struktuureja, verkostoituvia installaatioita ja erilaisia kokeita sekä tutkimuksia. Hänen teoksensa tutkivat usein inhimillisen ja ei-inhimillisen luonnon yhdistämistä ja rajapintoja, teknologiaa, tekoälyä ja bioteknologiaa ja hän pohtii niiden myötä muun muassa keinotekoisen, aidon, luonnon ja ympäristön käsitteitä. Beloffin teokset ovat usein valmistettu yhteistyössä eri alojen ammattilaisten, tutkijoiden ja tieteilijöiden kanssa. Beloff on tunnettu ja arvostettu puhuja ja tutkija niin taidekentällä kuin akateemisessa maailmassakin.

Beloff valmistui taiteilijaksi Helsingin taideyliopistosta vuonna 1995, ja jatkoi sen jälkeen opiskelua California Institute of the Artsiin, josta hän valmistui vuonna 1998. Sen jälkeen hän suoritti tohtorin tutkintonsa Plymouthin yliopistossa vuonna 2012.

Hän on osallistunut lukuisiin kansainvälisiin taiteellisiin ja tutkimuksellisiin projekteihin, toimittanut merkittäviä julkaisuja, ohjannut ja arvioinut sekä yliopistoiden tohtoriopiskeluja että kansainvälisten poikkitieteellisten aloitteiden rahoituksia. Beloff on ollut muun muassa vierailevana tutkijana Meksikossa vuonna 2015, Shanghaissa 2017, Trenton yliopistossa 2018. Hän on toiminut Oslon Taideakatemian professorina vuosina 2002-2006, vierailevana professorina Wienin ammattikorkeakoulussa vuosina 2009 ja 2011, ja ollut Kööpenhaminan yliopiston professori, osastopäällikkö sekä tohtorikoulun johtaja vuosina 2012-2019.

Taidenäyttelyitä Beloffilla on ollut myös kansainvälisesti, esimerkiksi Norjassa vuonna 2013, Hampurissa ja Helsingissä vuonna 2012, Wienissä vuonna 2011, Brasiliassa ja Venäjällä vuonna 2008 ja kansainvälisesti merkittävässä Venetsian Biennaalissa vuonna 2007.

Tällä hetkellä Beloff työskentelee Aalto-yliopiston tohtorikoulutuspäällikkönä ja professorina. Vuonna 2023 hän tuotti yhdessä työryhmänsä kanssa R-bus-hankkeen, joka oli tekoälyyn pohjaava, itseohjautuva bussi sekä liikkuva taideteos. R-Bus oli osa Kalasataman, Helsingin taidemuseo HAM:in, Helsingin juhlaviikkojen sekä Aalto-yliopiston hankkeita.

Palkintoja ja tunnustuksia
--------------------------

* 1994 Nuoren taiteen Suomi-palkinto
* 2009 Prix Ars Electronica: kunniamaininta Next Idea-kategoriassa
* 2002 Vida 5.0 kunniamaininta
* 2000 File-festival, kolmas sija

Lähteet
-------

1. ↑  Uusia nimityksiä Taiteiden ja suunnittelun korkeakoulun johdossa | Aalto-yliopisto *www.aalto.fi*.  25.3.2024. Viitattu 19.4.2024.
2. 1 2  Laura Beloff | Aalto University *www.aalto.fi*.  28.4.2020. Viitattu 19.4.2024.
3. ↑  Laura Beloff *biofriction*.  9.6.2021. Viitattu 19.4.2024. (englanniksi)
4. ↑  Keynote Speakers – VIII Art of research *artofresearch2023.aalto.fi*. Viitattu 19.4.2024. (englanniksi)
5. ↑  Hyppää algoritmien ohjaamaan robottibussiin Kalasatamassa *HAM*.  27.2.2024. Viitattu 19.4.2024.
6. ↑  Laura Beloff *MuseumsQuartier Wien*. Viitattu 19.4.2024. (saksaksi)

Aiheesta muualla
----------------

* Laura Beloff Aalto-yliopiston research-sivulla
* Beloffin kotisivut
* Laura Beloff Google Scholar-haussa